# Sciurus

Sciurus és un gènere de rosegadors esciüromorfs de la família dels esciúrids, que conté la majoria d'esquirols de cua tupida d'Amèrica, Europa i les zones temperades d'Àsia.

## Distribució

Les diferents espècies d'esquirols viuen principalment a les Amèriques, on es troben en nombroses espècie. Fora de les Amèriques, només es produeixen tres espècies: l'esquirol comú, que té una àmplia distribució a gairebé tot Europa i gran part del continent asiàtic, l'esquirol persa, que viu a parts del sud d'Europa, al Caucas i l'Orient Pròxim, i l'esquirol del Japó, restringit exclusivament al Japó. Malgrat ser molt freqüent a moltes parts del món, no hi viu de manera natural al sud-est asiàtic, a l'Àfrica ni a Oceania.
L'esquirol gris, originari dels Estats Units i el Canadà, ha estat introduït deliberadament a altres parts del món. A Europa, es va introduir al Regne Unit, Irlanda i Itàlia, on ha desplaçat, sobretot a la Gran Bretanya, als esquirols natius. A més, l'espècie es va establir a Sud-àfrica, encara que només a la regió de Ciutat del Cap, per la manca d'hàbitats forestals adients. Aquesta espècie es troba dins la llista de les 100 espècies invasores més nocives d'Europa.

## Etimologia

El nom Sciurus, prové de la unió de les paraules gregues skia, que vol dir ombra, i oura, que vol dir cua. El nom es podria haver originat a causa de la costum dels esquirols de seure a l'ombra de la seva gran cua peluda.

## Ecologia

Totes les espècies d'esquirol són predominantment diürnes i s'alimenten bàsicament de fruits secs i altres llavors, fruites i altres parts de plantes, i més rarament de forma oportunista d'aliments carnosos com insectes, ous i pollets i d'altres animals petits. Com animals arboris que són, són molt bons escaladors i la major part de les espècies passen la major part del temps als arbres i només ocasionalment baixen a terra per alimentar-se. Solen construir els seus nius amb forma d'esfera feta de branquetes i fulles en forats d'arbres o forquilles de branques.
Els depredadors dels esquirol són principalment les aus de presa i depredadors com els mustèlids i els gats, especialment a Sud-amèrica, i les serps. Aquestes espècies d'esquirol tenen una esperança de vida de fins a dotze anys.

## Taxonomia

Les esquirols d'aquest gènere és troben dins la tribu dels esciürinis, de la subfamília dels esciürins i la família dels esciúrids. La classificació científica es remunta a la primera descripció de l'esquirol de Carl von Linné a la 10a edició de la seva obra Systema Naturae, on es descriuen sis gèneres de rosegadors, incloent-hi Sciurus.
La classificació actual d'espècies del gènere és la següent:
* Gènere Sciurus
** Subgènere Hadrosciurus
*** Esquirol de Bolívar
*** Esquirol vermell peruà
** Subgènere Hesperosciurus
*** Esquirol gris de Califòrnia
** Subgènere Otosciurus
*** Esquirol d'Abert
** Subgènere Sciurus
*** Esquirol d'Allen
*** Esquirol d'Arizona
*** Esquirol gris mexicà
*** Esquirol gris
*** Esquirol de Collie
*** Esquirol de Deppe
*** Esquirol del Japó
*** Esquirol de Nayarit
*** Esquirol de Bryant
*** Esquirol de Peters
*** Esquirol bigarrat
*** Esquirol comú
*** Esquirol negre de Calàbria
*** Esquirol de Yucatán
** Subgènere Tenes
*** Esquirol persa

## Referències

* 1 2 Thorington, R. W. i Hoffmann, R. S.. «Família Sciuridae». A: Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
* ↑ «100 of The Worst» (en anglès). Daisie, 2012. [Consulta: 27 gener 2018].
* ↑ «Where can I find Sciurus carolinensis?» (en anglès). Kayleen Toellner. [Consulta: 27 gener 2018].
* ↑ «What does the scientific name mean?» (en anglès). Kayleen Toellner. [Consulta: 27 gener 2018].
* ↑ Heaney, Lawrence R.; Thorington, Richard W. «Ecology of Neotropical Red-Tailed Squirrels, Sciurus granatensis, in the Panama Canal Zone» (en anglès). Journal of Mammalogy, 59, 4, 24-11-1978, pàg. 846-851. DOI: 10.2307/1380149. ISSN: 0022-2372.
* ↑ Cassola, F. (2016). Sciurus carolinensis. Llista Vermella d'espècies amenaçades de la UICN, 2013. UICN, edició 2013.2. Consultat el 27-01-2018.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :